|  |
| --- |
| *Timski pristop pri spodbujanju sodelovalnega učenja in vrstniške učne pomoči**ŠIPK project, Univerza v Ljubljani, Pedagoška fakulteta* |
| **UGANI, ČIGAV JE OBRAZ** |
| **Ciljna skupina:** učenci I./II./III. triletja |
| **Cilji aktivnosti:** Učenci* urijo sodelovalne spretnosti
* razvijajo odgovornost drug do drugega
* spoznavajo značilnosti drug drugega
* spoznavajo unikatnost obraznih profilov
* krepijo socialne veščine
* rišejo
 |
| **Pripomočki:** * papir format A3
* svinčnik
* lepilni trak
 |
| **Navodilo/utemeljitev za učitelje in starše:** Ta aktivnost vsebuje elemente socialne igre. Primerna je za vse člane družine/prijatelje/sošolce. Med seboj se povezujejo, učijo, spoznavajo lastnosti drug drugega in se zabavajo. |
| **Navodilo za učence**: Pri vaji “Ugani, čigav je obraz!” je potrebno sodelovanje več oseb. Ena oseba naj ostane sama v prostoru, ostale pa odpelji v drugi prostor. Na steno ali vrata z lepilnim trakom prilepi prazen list papirja. Izberi eno osebo. Ta naj se postavi blizu stene ali vrat tako, da se senca njenega obraznega profila vidi na papirju. S svinčnikom obriši senco obraza te osebe. Nato vsi skupaj pojdite v prostor, kjer čaka izbrana oseba. Ta naj ugiba, čigav je narisani obrazni profil. |
| **Potek aktivnosti:** 1. Določite, katera oseba bo ostala v prostoru.
2. Pojdite v drug prostor. Skupaj izberite, čigavo senco boš obrisal.
3. Na steno ali na vrata prilepite list papirja.
4. Izbrana oseba naj se postavi tako, da bo senca njegove glave (od strani – iz profila) vidna na listu papirja. Lahko si pomagate tako, da sobo zatemnite in izbrano osebo osvetlite z lučko.
5. S svinčnikom obriši profil izbrane osebe.
6. Pojdite v sobo k tisti osebi, ki je ostala sama (v prvem koraku). Pokažite ji narisan profil. Oseba naj ugotovi, čigav je narisan profil.
7. Zamenjajte vloge in ponovite aktivnost.
 |